Rashmika Mandanna ರಾ ಏಜೆಂಟ್ ಕಥೆಯ ಮಿಷನ್ ಮಜ್ನು ಮೂಲಕ ರಶ್ಮಿಕಾ ಮಂದಣ್ಣ ಬಾಲಿವುಡ್ಗೆ ಲಗ್ಗೆ ಬೆಂಗಳೂರುಡಿ. 23: ಸ್ಯಾಂಡಲ್ವುಡ್ ಮತ್ತು ಟಾಲಿವುಡ್ ಚಿತ್ರರಂಗಗಳಲ್ಲಿ ಧೂಳೆಬ್ಬಿಸಿರುವ ಕಿರಿಕ್ ಪಾರ್ಟಿ ಬೆಡಗಿ ರಶ್ಮಿಕಾ ಮಂದಣ್ಣ ಬಾಲಿವುಡ್ಗೆ ಪದಾರ್ಪಣೆ ಮಾಡುತ್ತಿದ್ದಾರೆ. ರಿಯಲ್ ಲೈಫ್ ಗೂಢಚಾರಿಕೆ ಕಥಾವಸ್ತು ಇರುವ ಮಿಷನ್ ಮಜ್ನು ಬಾಲಿವುಡ್ ಚಿತ್ರದಲ್ಲಿ ರಶ್ಮಿಕಾ ನಾಯಕಿಯಾಗಿ ಆಯ್ಕೆಯಾಗಿದ್ದಾರೆ. ಸಿದ್ಧಾರ್ಥ್ ಮಲ್ಹೋತ್ರಾ ನಾಯಕರಾಗಿರುವ ಈ ಚಿತ್ರದ ಫಸ್ಟ್ ಲುಕ್ ಪೋಸ್ಟರ್ ಬಿಡುಗಡೆಯಾಗಿದೆ. ಸಿದ್ಧಾರ್ಥ ಮಲ್ಹೋತ್ರಾ ಮತ್ತು ರಶ್ಮಿಕಾ ಮಂದಣ್ಣ ಈ ಪೋಸ್ಟರ್ಗಳನ್ನ ಟ್ವಿಟ್ಟರ್ನಲ್ಲಿ ಶೇರ್ ಮಾಡಿದ್ದಾರೆ. ಆಯಡ್ ಫಿಲಂ ಮೇಕರ್ ಶಾಂತನು ಬಾಗಚಿ ಅವರು ಮೊದಲ ಬಾರಿಗೆ ಸಿನಿಮಾ ನಿರ್ದೇಶನ ಮಾಡುತ್ತಿದ್ದಾರೆ. ಪರ್ವೀಜ್ ಶೇಖ್, ಅಸೀಮ್ ಅರೋರಾ, ಸುಮೀತ್ ಭತೇಜಾ ಅವರು ಚಿತ್ರಕತೆ ರಚಿಸಿದ್ದಾರೆ. ರೋನೀ ಸ್ಕ್ರೂವಾಲಾ ಅವರ ಆರ್ಎಸ್ವಿಪಿ ಮ ತ್ತು ಗ್ಯುಲ್ಟಿ ಬೈ ಅಸೋಸಿಯೇಶನ್ ಜಂಟಿಯಾಗಿ ನಿರ್ಮಿಸುತ್ತಿರುವ ಮಿಷನ್ ಮಜ್ನು ಫೆಬ್ರವರಿ ತಿಂಗಳಲ್ಲಿ ಸೆಟ್ಟೇರಲಿದೆ. 1970ರ ಕಾಲಘಟ್ಟದ ಕಥಾಹಂದರ ಈ ಸಿನಿಮಾಕ್ಕಿದೆ ಎನ್ನಲಾಗಿದೆ. ಭಾರತ ರಾ ಏಜೆಂಟ್ಗಳು ಪಾಕಿಸ್ತಾನದೊಳಗೆ ನುಗ್ಗಿ ಮಾಡುವ ಸಾಹಸಗಾಥೆ ಚಿತ್ರದಲ್ಲಿದೆ. ಚಿತ್ರದ ಹೀರೋ ರಾ ಏಜೆಂಟ್ ಆಗಿದ್ದು, ಪಾಕಿಸ್ತಾನದಲ್ಲಿ ರಾ ನಡೆಸಿದ ಅತ್ಯಂತ ಅಪಾಯಕಾರಿ ಕಾರ್ಯಾಚರಣೆಯ ಕಥೆ ಚಿತ್ರದಲ್ಲಿದೆ ಎಂದು ಸ್ವತಃ ನಾಯಕನಟ ಸಿದ್ಧಾರ್ಥ್ ಮಲ್ಹೋತ್ರಾ ಹೇಳಿಕೊಂಡಿದ್ದಾರೆ. KGF Chapter 2 Teaser: ಸಾಮ್ರಾಜ್ಯದ ಒಂದು ಝಲಕ್: ಯಶ್ ಹುಟ್ಟುಹಬ್ಬಕ್ಕೆ ಕೆಜಿಎಫ್: ಚಾಪ್ಟರ್ 2 ಟೀಸರ್ ಸತ್ಯ ಘಟನೆಗಳನ್ನ ಆಧೃರಿಸಿರುವ ಮಿಷನ್ ಮಜ್ನು ಸಿನಿಮಾದಲ್ಲಿ ದೇಶದ ರಕ್ಷಣೆಗಾಗಿ ರಾ ಏಜೆಂಟ್ಗಳು ಪ್ರಾಣ ಒತ್ತೆ ಇಟ್ಟು ಮಾಡುವ ಪರಿಶ್ರಮವನ್ನು ತೋರಿಸುತ್ತದೆ. ನಮ್ಮ ಧೈರ್ಯಶಾಲಿ ಏಜೆಂಟ್ಗಳ ಕಥೆ ಹೇಳುವುದು ಒಂದು ಸೌಭಾಗ್ಯ. ಭಾರತ ಮತ್ತು ಪಾಕಿಸ್ತಾನದ ಸಂಬಂಧವನ್ನು ಖಾಯಂ ಆಗಿ ಬದಲಾವಣೆ ಮಾಡಿದ ಕಾರ್ಯಾಚರಣೆಯ ಕಥೆಯಲ್ಲಿ ಪಾತ್ರ ವಹಿಸಲು ತುದಿಗಾಲಲ್ಲಿ ನಿಂತಿದ್ದೇನೆ. ಪ್ರತಿಯೊಬ್ಬರ ಜೊತೆ ಈ ವಿಶೇಷ ಚಿತ್ರವನ್ನು ಹಂಚಿಕೊಳ್ಳಲು ಕಾತರನಾಗಿದ್ಧೇನೆ ಎಂದೂ ಸಿದ್ಧಾರ್ಥ್ ಮಲ್ಹೋತ್ರ ಹೇಳಿಕೆ ನೀಡಿದ್ದಾರೆ. ಇನ್ನು ಕಿರಿಕ್ ಪಾರ್ಟಿಯಿಂದ ಸಿನಿ ಜರ್ನಿ ಆರಂಭಿಸಿ ಟಾಲಿವುಡ್ ಲೋಕವನ್ನು ಬೆಕ್ಕಸ ಬೆರಗಾಗಿಸಿರುವ ಕೊಡಗಿನ ಬೆಡಗಿ ರಶ್ಮಿಕಾ ಮಂದಣ್ಣ ಕೂಡ ತಮ್ಮ ಚೊಚ್ಚಲ ಬಾಲಿವುಡ್ ಚಿತ್ರದ ಬಗ್ಗೆ ಬಹಳ ಪ್ರೀತಿ ಇಟ್ಟುಕೊಂಡಿದ್ದಾರೆ. ತನಗೆ ಭಾಷೆಗಿಂತ ಚಿತ್ರದ ಕಥೆ ಮುಖ್ಯ ಎಂದು ಹೇಳುವ ಅವರು ಮಿಷನ್ ಮಜ್ನು ಚಿತ್ರದಿಂದ ಹೊಸ ಪ್ರೇಕ್ಷಕ ವರ್ಗವನ್ನು ಮುಟ್ಟುವ ತವಕದಲ್ಲಿದ್ದಾರೆ. ವಿವಿಧ ಭಾಷೆಗಳಲ್ಲಿ ನನಗೆ ಅಭಿಮಾನಿಗಳ ಪ್ರೀತಿ ಸಿಕ್ಕಿರುವುದು ನನ್ನ ಅದೃಷ್ಟ. ಒಬ್ಬ ನಟಿಯಾಗಿ ನನಗೆ ಚಿತ್ರದ ಕಥೆಯೇ ಪ್ರಧಾನವಾಗಿರುತ್ತದೆ. ಕಥೆ ಸರಿ ಇದ್ದರೆ ಚಿತ್ರದ ಭಾಷೆ ನನಗೆ ಅಡ್ಡಿ ಆಗುವುದಿಲ್ಲ. ಬಹಳ ಅದ್ಭುತವಾಗಿ ಚಿತ್ರಕಥೆ ಮೂಡಿರುವ ಮಿಷನ್ ಮಜ್ನು ಚಿತ್ರ ನ ನಗೆ ಸಿಕ್ಕಿದ್ದು ಬಹಳ ಸಂತೋಷವಾಗಿದೆ. ಹಿಂದಿ ಸಿನಿಮಾದಲ್ಲಿ ನನ್ನ ಪ್ರಯಾಣ ಆರಂಭವಾಗಿರುವುದು ನನ್ನ ಉತ್ಸಾಹ ಹೆಚ್ಚಿಸಿದೆ ಎಂದು ರಶ್ಮಿಕಾ ಮಂದಣ್ಣ ಹೇಳಿದ್ದಾರೆ.